Autoritatile cauta in toata Romania un individ extrem de periculos. Se recomanda Marian si este acuzat de pedofilie. Barbatul cu apucaturi bolnave a distribuit pe internet filme in care abuzeaza fetite de scoala generala.

Pentru ca identitatea sa nu este clara, politistii fac un apel la noi toti. Cei care il recunosc sunt rugati sa sune de urgenta la 112.

Individul este cautat la politisti pentru fapte greu de descris in cuvinte. Potrivit autoritatilor, poate avea intre 35-55 de ani. Ca semn distinctiv are o alunita pe partea dreapta a gatului, iar uneori poarta ochelari.

Se presupune ca il cheama Marian sau cel putin asa i se adreseaza copila pe care a siluit-o in timp ce o camera filma o scena ingrozitoare.

Barbatul apare intr-un film scurt, pus pe o pagina de internet, intr-un loc frecventat de indivizi care cauta abuzuri sexuale asupra minorilor. Locul a fost identificat initial de Interpol si Europol si fiecare inregistrare a fost analizata. 7 dintre ele il au ca protagonist pe acest individ care se filmeaza in timp ce violeaza o copila si care vorbeste romaneste. Interpol a anuntat autoritatile de la noi care incearca sa il gaseasca cat mai repede, inainte sa faca noi victime.

"Ne-am sesizat din oficiu cu privire la savarsirea infractiunii de pornografie infantila prin sisteme informatice constand in producerea, stocarea si distribuirea de materiale pornografice cu minori prin sisteme informatice" , sustin autoritatile romane.

Fetita de care si-a batut joc are cel mult 8 ani si s-ar putea sa nu fie singura victima a acestui personaj deosebit de periculos.

Pe de alta parte in ultima perioada politistii de la crima organizata au descoperit numeroase astfel de productii in care au fost implicati copii, unii chiar mai mici de un an. Cel mai recent caz este al unei mame care si-a abuzat bebelusul in varsta de 6 luni pe videochat.

